
Číslo spisu: 40528/2021


Návrh uznesenia



Mestské zastupiteľstvo mesta Trnava po prerokovaní:


1. Schvaľuje
[bookmark: _GoBack]
VZN, ktorým sa mení a dopĺňa VZN č. 566 o dočasnom parkovaní motorových vozidiel na území mesta Trnava v znení VZN č. 571



2. Ukladá

Mestskému úradu v Trnave
· vyhlásiť VZN vyvesením na úradnej tabuli Mesta Trnava a zverejniť na internetovej stránke mesta
Termín: do 15 dní 






















Dôvodová správa
k návrhu VZN, ktorým sa mení a dopĺňa VZN č. 566 o dočasnom parkovaní motorových vozidiel na území mesta Trnava v znení VZN č. 571



Návrh VZN, ktorým sa mení a dopĺňa VZN č. 566 o dočasnom parkovaní motorových vozidiel na území mesta Trnava v znení VZN č. 571, v súlade s pôvodným zámerom zavádzania regulácie statickej dopravy excentricky do ďalších zón, zavádza do regulácie statickej dopravy novú, tzv. rezidentskú zónu, označenú ako Zóna R2, na Ulici Spartakovskej. Cena úhrady za krátkodobé parkovanie (SMS úhrada, APP úhrada, úhrada prostredníctvom parkovacieho automatu) je v novej Zóne R2 stanovená identicky ako v prípade rezidentskej Zóny R1 (sídlisko Ľ. Podjavorinskej). Identické ako v prípade Zóny R1 sú aj ceny parkovacích kariet. Pre rezidentov Zóny R2 je tak ako v prípade Zóny R1 umožnené získať „kredit“ pre parkovanie „návštev“. Doba spoplatnenia Zóny R2 je „nonstop“, nakoľko lokalita Spartakovská je zaťažená parkujúcimi vozidlami rovnako v dennom i nočnom čase počas celého týždňa. 

Časť parkovacích miest na Ulici Spartakovská (parkovisko pri hlavnom vchode do zimného štadióna a pozdĺžne parkovacie miesta na hlavnej ceste) návrh VZN zaraďuje do Zóny B, kde je doba spoplatneného parkovania v pondelok až piatok od 8:00 do 18:00 hod. 

Do VZN je zavedený nový princíp možnosti parkovania v susedných (dotykových) zónach, keď zaplatená úhrada pre Zónu R2 umožňuje parkovanie vozidla okrem Zóny  R2 aj v Zóne R1 a naopak zaplatená úhrada pre Zónu R1 umožňuje parkovanie vozidla okrem Zóny  R1 aj v Zóne R2.  V Zóne B je umožnené parkovanie komukoľvek, kto uhradí parkovanie v akejkoľvek inej zóne. 

Návrh VZN prerokovala dňa 22.11.2021 Komisia stavebná, územného plánovania a dopravy. Členovia komisie hlasovali za schválenie VZN. Hlasovanie členov komisie: 7 za/ 0 proti/ 0 zdržal sa (prítomných bolo 7 členov komisie). 

NÁVRH
VŠEOBECNE  ZÁVÄZNÉHO  NARIADENIA  

ktorým sa mení a dopĺňa VZN č. 566 o dočasnom parkovaní motorových vozidiel na území mesta Trnava v znení VZN č. 571


Dátum vyvesenia návrhu VZN: 					16.11.2021 
Dátum ukončenia lehoty na pripomienkovanie: 		25.11.2021 

Dňom vyvesenia návrhu nariadenia začína plynúť desaťdňová lehota, počas ktorej môžu fyzické osoby a právnické osoby uplatniť pripomienku k návrhu nariadenia v písomnej forme alebo elektronicky na adresu infoservis@trnava.sk, alebo ústne do zápisnice na MsÚ. Pripomienkou možno v určenej lehote navrhnúť nový text alebo odporučiť úpravu textu, a to doplnenie, zmenu, vypustenie alebo spresnenie pôvodného textu. Z pripomienky musí byť zrejmé, kto ju predkladá. Na ostatné podnety nemusí spracovateľ nariadenia prihliadať, a to najmä vtedy, ak nie sú zdôvodnené. Na pripomienky uplatnené po desaťdňovej lehote sa nemusí prihliadať.


Mestské zastupiteľstvo mesta Trnava, na základe samostatnej pôsobnosti podľa  článku 67 a článku 68 Ústavy Slovenskej republiky a podľa § 4 ods. 3 písm. f) a n) a § 6 ods. 1 zákona č. 369/1990 Zb. o obecnom zriadení v znení neskorších predpisov a podľa § 6a zákona č. 135/1961 Zb. o pozemných komunikáciách (cestný zákon) v znení neskorších predpisov, vydáva toto všeobecne záväzné nariadenie, ktorým sa mení a dopĺňa VZN č. 566 o dočasnom parkovaní motorových vozidiel na území mesta Trnava v znení VZN č. 571(ďalej len „VZN č. 566“).


Čl. 1

VZN č. 566 sa mení a dopĺňa nasledovne:

1. V prílohe č. 1 VZN č. 566 v časti ZÓNA B sa za číslovku „124“ vkladá bodkočiarka a ďalšie odrážky s textom, ktorý znie: 

„- Ulica Spartakovská (parkovisko) na pozemku s parcelným číslom registra „C“ 5671/162;
· Ulica Spartakovská (pozdĺžne parkovacie miesta na okrajoch komunikácie) na pozemku s parcelným číslom registra „C“ 5671/92.“



2. V prílohe č. 1 VZN č. 566 v časti ZÓNA B sa obrázok pod textom „Mapa zóny B“ nahrádza obrázkom: 

3. V prílohe č. 1 VZN č. 566 sa za časť Zóna R1 vkladá nová časť s nadpisom, textom a obrázkom:

„ZÓNA R2

Zónou R2 sa na účely VZN rozumejú vymedzené úseky miestnych komunikácií nachádzajúce sa na území mesta Trnava na Ulici Spartakovskej.

Zóna R2 je zónou s voľným vjazdom. 

Doba spoplatnenia:

pondelok až nedeľa:       				od 00:00 do 24:00 hod.

Mapa zóny R2

[image: ]“



4. V prílohe č. 2 VZN č. 566 v časti Zóna B sa v písmene n) za slová „s trvalým“ vkladajú slová „alebo prechodným“.

5. V prílohe č. 2 VZN č. 566 v časti Zóna R1 sa v písmene n) za slová „parkovanie vozidla v zóne R1“ vkladá čiarka a slová „zóne R2“. 

6. V prílohe č. 2 VZN č. 566 sa za časť Zóna R1 vkladá nová časť, ktorá vrátane nadpisu znie:

 „ZÓNA R2

a) APP úhrada: 0,45 eura za každých začatých 30 minút parkovania vozidla

b) Úhrada v parkovacom automate: 

Platba bankomatovou kartou 
· prvá začatá hodina parkovania vozidla: 				1 euro
· každých ďalších začatých 30 minút parkovania vozidla:		0,50 eura

Platba v hotovosti (mincami)
· prvá začatá hodina parkovania vozidla: 				1 euro
· zaplatenie každých ďalších 0,10 eura je úhradou 
pre ďalších 6 minút parkovania vozidla

c) SMS úhrada: 1,10 eura za každú začatú hodinu parkovania vozidla

d) Parkovacia karta ZÓNY R2 rezidenta mesta - ročná:  			300 eur

e) Parkovacia karta ZÓNY R2 rezidenta mesta - šesťmesačná: 		180 eur

f) Parkovacia karta ZÓNY R2 rezidenta mesta - trojmesačná: 		100 eur

g) Parkovacia karta ZÓNY R2 nie rezidenta mesta - ročná: 		400 eur

h) Parkovacia karta ZÓNY R2 nie rezidenta mesta - šesťmesačná: 	240 eur

i) Parkovacia karta ZÓNY R2 nie rezidenta mesta - trojmesačná: 	140 eur

j) Parkovacia karta REZIDENT ZÓNY R2 1 - ročná:  			1 euro 

k) Parkovacia karta REZIDENT ZÓNY R2 2 - ročná:  			99 eur 

l) Parkovacia karta NÁVŠTEVA ZÓNY R2 – ročná:			1 euro

m) Zmena EČV, resp. iných údajov na parkovacej karte počas jej platnosti:  	5 eur 

n) Zaplatená úhrada pre Zónu R2 umožňuje parkovanie vozidla v zóne R2, zóne R1 a v zóne B. 

o) Parkovaciu kartu REZIDENT ZÓNY R2 je možné vydať iba rezidentovi zóny  R2 s trvalým alebo prechodným pobytom na Ulici Spartakovská.“



Čl. 2
Účinnosť

Toto všeobecne záväzné nariadenie nadobúda účinnosť dňom 01.03.2022.

